Xitoy AQShga protest bildirdi

Xitoy tomoni Amerikaning McCampbell esminetsi Janubi-Xitoy dengizidagi bahsli orollar yonidan o‘tgani munosabati bilan AQSh rahbariyatiga protest bildirdi. Bu haqda RIA «Novosti» xabar qilmoqda.
«Biz shu munosabat bilan Amerika tomoniga taqdimnoma kiritdik», - deya aytib o‘tdi XXR TIV rasmiy vakili Lu Kan.
Uning so‘zlariga ko‘ra, Xitoy Vashingtonni bundan keyingi provokatsion harakatlardan tiyilishga chaqiradi.
Avvalroq, AQSh harbiy-dengiz kuchlarining esminetsi Janubi-Xitoy dengizidagi bahsli orollar yonidan o‘tgani haqida ma'lumotlar tarqalgandi.
Eslatib o‘tamiz, bundan avval AQSh desant kemasining Qora dengizga kirishi videoga olingandi.